सामाजिक समस्या के परिभाषा देवे में ई कहल गइल बा कि, "ई अइसन एक्टिविटी होखे लीं जेह में ब्यक्ति लोग भा ब्यक्ति लोगन के समूह कौनों आमतौर पर स्वीकृत दसा के संबंध में आपन दावेदारी भा नाराजगी के कथन करे ला"। इनहन के पहिचान करे खाती तीन गो बात के होखल स्वीकार कइल गइल बा: 1. इनहन से भारी संख्या में लोग परभावित होखे ला आ ई कौनों एगो ब्यक्ति के समस्या ना होली सऽ, 2. कुछ न कुछ अइसन बस्तुनिष्ठ (ऑब्जेक्टिव) चीज जरूर होखे ला जेकरा ओर (एह समस्या के रूप में) इशारा कइल जा सके, आ 3. कुछ लोग एह बस्तुनिष्ठ दसा सभ के बारे में जागरूक आ चिंतित होला।